KOMISIJAS ĪSTENOŠANAS REGULA (ES) 2021/28

(2021. gada 14. janvāris),

ar ko attiecībā uz Savienības tarifa kvotu Meksikas izcelsmes banāniem groza Padomes Regulu (EK) Nr. 1362/2000

EIROPAS KOMISIJA,

ņemot vērā Līgumu par Eiropas Savienības darbību,

ņemot vērā Padomes Regulu (EK) Nr. 1362/2000 (2000. gada 29. jūnijs), ar kuru Kopienā ievieš Apvienotās padomes Lēmuma Nr. 2/2000 tarifu noteikumus saskaņā ar Pagaidu līgumu par tirdzniecību un ar tirdzniecību saistītiem jautājumiem starp Eiropas Kopienu un Meksikas Savienotajām Valstīm (1), un jo īpaši tās 4. pantu,

tā kā:

(1) Lai ņemtu vērā Horvātijas pievienošanos Eiropas Savienībai 2013. gada 1. jūlijā, Padome ar Lēmumu (ES) 2019/573 (2) Eiropas Savienības un tās dalībvalstu vārdā noslēdza Trešo papildprotokolu Ekonomikas partnerattiecību, politikas koordinācijas un sadarbības nolīgumam starp Eiropas Kopienu un tās dalībvalstīm, no vienas puses, un Meksikas Savienotajām Valstīm, no otras puses (3), kas tika parakstīts 2018. gada 27. novembrī un stājās spēkā 2020. gada 1. martā.

(2) Saskaņā ar Lēmumu (ES) 2019/104 (4) Padome apstiprināja nostāju, kas Eiropas Savienības vārdā jāieņem attiecībā uz grozījumiem nolīgumā, kuri vajadzīgi, lai ņemtu vērā Horvātijas pievienošanos Eiropas Savienībai, Apvienotajā padomē, kura izveidota saskaņā ar Ekonomikas partnerattiecību, politikas koordinācijas un sadarbības nolīgumu starp Eiropas Kopienu un tās dalībvalstīm, no vienas puses, un Meksikas Savienotajām Valstīm, no otras puses.

(3) Ar ES un Meksikas Apvienotās padomes Lēmumu Nr. 1/2020 (5) ir paredzēts palielināt Savienības tarifa kvotu, ko piemēro Meksikas izcelsmes svaigu banānu laišanai brīvā apgrozībā Savienībā.

(4) Tāpēc, lai īstenotu ar ES un Meksikas Apvienotās padomes Lēmumu Nr. 1/2020 noteikto tarifa kvotas palielinājumu, būtu jāgroza Regula (EK) Nr. 1362/2000. Ņemot vērā to, ka tarifa kvota banāniem par 2020. gadu ir izsmelta, attiecībā uz šo gadu papildu daudzumam ir jāpiešķir atsevišķs kārtas numurs.

(5) Lai bez liekas kavēšanās piemērotu šo tarifu kvotu, šai regulai būtu jāstājas spēkā steidzamības kārtā un tā būtu jāpiemēro ar atpakaļejošu spēku no trešās dienas pēc ES un Meksikas Apvienotās padomes Lēmuma Nr. 1/2020 publicēšanas Eiropas Savienības Oficiālajā Vēstnesī.

(6) Šajā regulā paredzētie pasākumi ir saskaņā ar Muitas kodeksa komitejas atzinumu,

IR PIEŅĒMUSI ŠO REGULU.

1. pants Regulas (EK) Nr. 1362/2000 pielikumu groza šādi: 1) rindu ar kārtas numuru 09.1834 aizstāj ar šādu: Kārtas Nr. KN kods Apraksts Ikgadējās tarifu kvotas apjoms (neto svars, ja nav noteikts savādāk) Tarifu kvotas nodoklis (% samazinājums) “09.1834 0803 90 10 Svaigi banāni (izņemot miltu banānus) Līdz 2020. gada 31. decembrim: 2 000 tonnu; no 2021. gada 1. janvāra: 2 010 tonnu Piemēro fiksētu nodokļa likmi”; 2) starp rindu ar kārtas numuru 09.1834 un rindu ar kārtas numuru 09.1847 iekļauj šādu rindu: Kārtas Nr. KN kods Apraksts Ikgadējās tarifu kvotas apjoms (neto svars, ja nav noteikts savādāk) Tarifu kvotas nodoklis (% samazinājums) “09.1838 0803 90 10 Svaigi banāni (izņemot miltu banānus) No 2020. gada 13. augusta līdz 2020. gada 31. decembrim: 10 tonnu Piemēro fiksētu nodokļa likmi”

2. pants Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī. To piemēro no 2020. gada 13. augusta.

Šī regula uzliek saistības kopumā un ir tieši piemērojama visās dalībvalstīs. Briselē, 2021. gada 14. janvārī Komisijas vārdā – priekšsēdētāja Ursula VON DER LEYEN

(1) OV L 157, 30.6.2000., 1. lpp.

(2) Padomes Lēmums (ES) 2019/573 (2019. gada 8. aprīlis) par to, lai Eiropas Savienības un tās dalībvalstu vārdā noslēgtu Trešo papildprotokolu Ekonomikas partnerattiecību, politikas koordinācijas un sadarbības nolīgumam starp Eiropas Kopienu un tās dalībvalstīm, no vienas puses, un Meksikas Savienotajām Valstīm, no otras puses, lai ņemtu vērā Horvātijas Republikas pievienošanos Eiropas Savienībai (OV L 100, 11.4.2019., 3. lpp.).

(3) OV L 325, 20.12.2018., 3. lpp.

(4) Padomes Lēmums (ES) 2019/104 (2018. gada 22. maijs) par nostāju, kas Eiropas Savienības vārdā jāieņem ES un Meksikas Apvienotajā padomē, kura izveidota saskaņā ar Ekonomikas partnerattiecību, politikas koordinācijas un sadarbības nolīgumu starp Eiropas Kopienu un tās dalībvalstīm, no vienas puses, un Meksikas Savienotajām Valstīm, no otras puses, attiecībā uz Apvienotās padomes Lēmumu Nr. 2/2000 un Nr. 2/2001 grozījumiem, lai ņemtu vērā Horvātijas Republikas pievienošanos Eiropas Savienībai (OV L 21, 24.1.2019., 23. lpp.).

(5) ES un Meksikas Apvienotās padomes Lēmums Nr. 1/2020 (2020. gada 31. jūlijs), ar ko groza Lēmumu Nr. 2/2000 [2020/1180] (OV L 259, 10.8.2020., 40. lpp.).